शाही अंदाज में मनाई जाएगी सुजानपुर की होली : राजेंद्र राणा
हमीरपुर | महाराजासंसार चंद की नगरी सुजानपुर में होली महोत्सव को शाही अंदाज में मनाया जाएगा। 11 मार्च को मुख्यमंत्री वीरभद्र सिंह का सुजानपुर में स्वागत सर्व कल्याणकारी शाही अंदाज प्राचीन परंपराओं के मुताबिक करेगी। यह बात आपदा प्रबंधन बोर्ड के उपाध्यक्ष राजेंद्र राणा ने यहां जारी प्रेस बयान में कही। उन्होंने कहा कि होली उत्सव को शाही रंगत देने के लिए ढोल की थाप पर थिरकने वाली घोड़ियां पंजाब से विशेष रूप से बुलाई गई हैं, जबकि राजस्थान से आए ऊंट इस समारोह को यादगार बनाएंगे। इसके अलावा हाथी भी शाही अंदाज के स्वागत में शामिल होंगे, जबकि चंडीगढ़ से विशेष रुप से एक रथ इस समारोह के लिए मंगवाया गया है, जिसमें सवार होकर मुख्यमंत्री वीरभद्र सिंह शोभा यात्रा की अगुवाई करेंगे।
awa_Deva hin_Deva